Hippolyte

Hippolyte (, ) oli amatsonien kuningatar, soturittarien sukua, joka polveutui sodanjumala Areesta ja jonka kuolemasta on useita keskenään ristiriitaisia kuvauksia. Theseus sieppasi hänet ja toi mukanaan Ateenaan, minkä johdosta amatsonit hyökkäsivät Ateenaa vastaan. Heidät kuitenkin voitettiin, ja Hippolyte synnytti Theseukselle Hippolytoksen.Apollodoros: Bibliotheke ('Kirjasto') Epitomi.1.16 (engl. käännös).

Theseus menetti mielenkiintonsa Hippolyteen ja meni naimisiin Faidran kanssa. Hippolyte kuitenkin ilmestyi amatsonien kanssa hääjuhliin tappaakseen vieraat, mutta sai itse surmansa vieraiden sulkiessa salin ovet — hänet surmasi mahdollisesti Theseus.Apollodoros: Bibliotheke ('Kirjasto') Epitomi.1.17 (engl. käännös). Toisen lähteen mukaan Hippolyte sai surmansa sisarensa Penthesileian keihäästä tämän yritettyä osua hirveen.Quintus Smyrnalainen: Posthomerica i: 27–29 (engl. käännös).

Herakles kohtasi Hippolyten yhdeksännessä urotyössään, joka tunnetaan nimellä Hippolyten vyö. Herakleen piti hakea tämä Areen vyö, jota Hippolyte käytti asemansa merkkinä, Eurystheyksen tyttären Admeten toiveesta. Tavattuaan Herakleen Hippolyte lupasi vyön tälle kuultuaan tämän matkan tarkoituksen, mutta tällöin Hera amatsoniksi naamioituneena levitti huhua, että vieraat olivat saapuneet sieppaamaan Hippolyten. Tällöin amatsonit aseistautuivat ja ryntäsivät Herakleen perään. Tämän nähdessään Herakles surmasi Hippolyten ja otti tämän vyön.Apollodoros, Bibliotheke ('Kirjasto') 2.5.9 (engl. käännös).Hyginus: Fabulae xxx (engl. käännös).

 Lähteet 

 Aiheesta muualla 

Luokka:Amatsonit (mytologia)
Luokka:Herakleen urotyöt
Luokka:Kreikkalaisen mytologian kuningattaret